મુંબઈ: બુલેટ ટ્રેન માટે કેન્દ્ર અને રાજ્ય સરકારે તમામ શક્તિ કામે લગાડી દીધી છે. છતાં મુંબઈને અડીને આવેલા દીવામાં અનેક નાગરિકોએ વિરોધ નોંધાવ્યો છે. થાણે અને પાલઘર જિલ્લાના લગભગ 108 ગામની જમીન આ પ્રકલ્પને લઈ સંપાદિત કરવી પડવાની છે. આંચકાજનક વાત એ છે કે જેમની જમીન આ પ્રકલપ માટે સંપાદિત થવાની છે તેમને પૂછ્યા વિના પ્રશાસને તે જમીનનું સર્વેક્ષણ શરૂ કરી દીધું છે. આથી સરકારને ખેડૂતોના રોષનો સામનો કરવો પડવાનો છે.